CELEX: C2004/251/49
Language: da
Date: 2004-10-09 00:00:00
Title: Sag T-295/04: Sag anlagt den 22. juli 2004 af Centro Provincial de Jóvenes Agricultores de Jaén mod Rådet for Den Europæiske Union

9.10.2004   
            
            
               DA
            
            
               Den Europæiske Unions Tidende
            
            
               C 251/27
            
         Sag anlagt den 22. juli 2004 af Centro Provincial de Jóvenes Agricultores de Jaén mod Rådet for Den Europæiske Union
   (Sag T-295/04)
   (2004/C 251/49)
   Processprog: spansk
   Ved De Europæiske Fællesskabers Ret i Første Instans er der den 22. juli 2004 anlagt sag mod Rådet for Den Europæiske Union af Centro Provincial de Jóvenes Agricultores de Jaén, Jaén (Spanien) ved advokat José Francisco Vázquez Medina.
   Sagsøgeren har nedlagt følgende påstande:
   
               —
            
            
               Artikel 1, stk. 7, i Rådets forordning (EF) nr. 864/04 annulleres ipso jure.
            
         
               —
            
            
               Afgørelsen om sagens omkostninger udsættes.
            
         Søgsmålsgrunde og væsentligste argumenter:
   Sagsøgeren anfægter den nævnte bestemmelse, i det omfang den hvad angår fastsættelsen af den direkte producentstøtte kun for olivenolie-sektorens vedkommende medtager produktionsåret 1999/2000 ud over de tre yderligere produktionsår, som også er fastsat for de øvrige landbrugssektorer (produktionsårene 2000/2001, 2001/2002 og 2002/2003).
   Til støtte for sine krav gør sagsøgeren gældende, at den anfægtede bestemmelse ud over at den ikke er begrundet og derved strider mod pligten til at begrunde retsakter, er diskriminerende for bestemte regioner og for et meget stort antal landbrugere, da produktionen i Andalusien, og navnlig i Jaén, var meget lille i produktionsåret 1999/2000. Da beregningen af støtten er sket under hensyntagen til dette produktionsår, har olivendyrkerne i Jaén og andre olivendyrkere i Córdoba og Granada alene af denne grund lidt et alvorligt økonomisk tab og er derved blevet forskelsbehandlet.
   Endelig har sagsøgeren gjort gældende, at der er begået magtfordrejning.